ddrg/super_eurlex huggingface dataset:
Oficiālais Vēstnesis L 094 , 13/04/1994 Lpp. 0030 - 0031



Komisijas Direktīva 94/14/EK (1994. gada 29. marts), ar ko groza septīto Direktīvu 76/372/EEK, ar ko nosaka Kopienas analīzes metodes barības oficiālajai kontrolei EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 20. jūlija Direktīvu 70/373/EEK par paraugu ņemšanas un analīzes Kopienas metožu ieviešanu barības oficiālajai kontrolei [1], kurā jaunākie grozījumi izdarīti ar Regulu (EEK) Nr. 3768/85 [2], un jo īpaši tās 2. pantu, tā kā Septītā Komisijas Direktīva 76/372/EEK [3], kurā jaunākie grozījumi izdarīti ar Direktīvu 92/95/EEK [4] paredz metodes, kas jāizmanto aflatoksīna B1 noteikšanai; tā kā vēlreiz jāpārskata šobrīd izmantotā dozēšanas metode, lai precīzi noteiktu darba procedūru paraugu sagatavošanai un definētu noteikumus rezultātu izteikšanai; tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Direktīvas 76/372/EEK pielikumu groza, kā norādīts šīs direktīvas pielikumā. 2. pants Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas noteikumus ne vēlāk kā vienu gadu pēc tās stāšanās spēkā. Dalībvalstis par to tūlīt informē Komisiju. Kad dalībvalstis pieņem minētos tiesību aktus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka kārtību, kādā izdarīt šādas atsauces. 3. pants Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 1994. gada 29. martā Komisijas vārdā — Komisijas loceklis René Steichen [1] OV L 170, 3.8.1970., 2. lpp. [2] OV L 362, 31.12.1985., 8. lpp. [3] OV L 102, 15.4.1976., 8. lpp. [4] OV L 327, 13.11.1992., 54. lpp. -------------------------------------------------- PIELIKUMS Direktīvas 76/372/EEK pielikuma C daļu aizstāj ar šādu daļu: "C. Piezīmes par A un B metodi. 1. Attaukošana. Paraugi, kas satur vairāk par 5 % tauku, pēc sagatavošanas, kura aprakstīta 5.1. punktā, jāattauko ar petrolēteri (v.t. 40 — 60 °C). Tādos gadījumos analītiskie rezultāti jāizsaka neattaukotā parauga svara izteiksmē. 2. Rezultātu sakritība A metodei. Rezultātu sakritība, t.i., no viena un tā paša parauga divās vai vairākās laboratorijās iegūto rezultātu atšķirība ir novērtēta šādi: ± 50 % no vidējās vērtības, ja aflatoksīna B1 vidējā vērtība ir no 10 līdz 20 μg/kg; ± 10 μg/kg no vidējās vērtības, ja vidējā vērtība pārsniedz 20 μg/kg un ir mazāka par 50 μg/kg; ± 20 % no vidējās vērtības, ja vidējā vērtība pārsniedz 50 μg/kg." --------------------------------------------------
Oficiālais Vēstnesis L 154 , 05/06/1992 Lpp. 0030 - 0031

Speciālizdevums somu valodā: Nodaļa 15 Sējums 11 Lpp. 0046

Speciālizdevums zviedru valodā: Nodaļa 15 Sējums 11 Lpp. 0046



Komisijas Direktīva 92/37/EEK (1992. gada 30. aprīlis), ar ko sešpadsmito reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Direktīvu 92/32/EEK [2], un jo īpaši tās 19. pantu, tā kā Direktīvas 67/548/EEK I pielikumā ir ietverts bīstamu vielu saraksts kopā ar informāciju par katras vielas klasifikācijas un marķēšanas procedūru; tā kā, pārbaudot paziņotās bīstamās vielas I pielikumā ietvertajā sarakstā, atklājās, ka šis saraksts ir jāprecizē, ņemot vērā jaunākās zinātnes un tehnikas atziņas; tā kā šis saraksts ir jāpapildina ar dažām vielām, par kurām paziņots Komisijai saskaņā ar šo direktīvu; tā kā šīs direktīvas noteikumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu bīstamu vielu un preparātu tirdzniecībā, IR PIEŅĒMUSI ŠO DIREKTĪVU. 1. pants Direktīvas 67/548/EEK I pielikumā izdara šādus grozījumus: 1. Ierakstus I pielikumā aizstāj ar attiecīgajiem šīs direktīvas I pielikuma ierakstiem. 2. Pirmoreiz I pielikumā iekļauj šīs direktīvas II pielikuma ierakstus. 2. pants 1. Dalībvalstis līdz 1993. gada 1. novembrim ievieš normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. 2. Dalībvalstīm pieņemot minētos tiesību aktus, tajos ietver atsauci uz šo direktīvu, vai arī šādu atsauci pievieno to oficiālajai publikācijai. Dalībvalstis nosaka procedūru, kas jāievēro, izdarot šādas atsauces. 3. pants Šī direktīva ir adresēta dalībvalstīm. Briselē, 1992. gada 30. aprīlī Komisijas vārdā — Komisijas loceklis Carlo Ripa Di Meana [1] OV 196, 16.8.1967., 1. lpp. [2] OV L 154, 5.6.1992., 1. lpp. -------------------------------------------------- I un II PIELIKUMS (Skat. Komisijas Direktīvu 93/72/EEK, OV L 258, 16.10.1993., 29. lpp.) --------------------------------------------------
Oficiālais Vēstnesis L 162 , 28/06/1990 Lpp. 0037 - 0037

Speciālizdevums somu valodā: Nodaļa 3 Sējums 33 Lpp. 0012

Speciālizdevums zviedru valodā: Nodaļa 3 Sējums 33 Lpp. 0012



Komisijas direktīva (1990. gada 7. jūnijs), ar kuru ceturto reizi groza pielikumu Padomes Direktīvai 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas (90/335/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1978. gada 21. decembra Direktīvu 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas [1], kurā jaunākie grozījumi izdarīti ar Direktīvu 89/365/EEK [2], un jo īpaši tās 6. pantu, tā kā zinātnes un tehnikas atziņas dēļ jāveic atsevišķi grozījumi Direktīvas 79/117/EEK pielikumā; tā kā tagad ir pieejamas mazāk bīstamas apstrādes metodes, jāsvītro konkrēts skaits pagaidu izņēmumu no minētajā direktīvā paredzētajiem aizliegumiem; tā kā visas dalībvalstis ir informējušas Komisiju par to, ka tās neplāno izmantot vai turpināt izmantot minētos izņēmumus; tā kā šajā direktīvā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO DIREKTĪVU. 1. pants Direktīvas 79/117/EEK pielikumu groza šādi. 1. Pielikuma A daļā "Dzīvsudraba savienojumi": a) 4. punktā 2. ailē "Dzīvsudraba alkilsavienojumi" svītro tekstu; b) 5. punktā 2. ailē "Dzīvsudraba alkoksialkil- un arilsavienojumi" aizstāj ar šādu tekstu:"Labības sēklu apstrāde" 2. Pielikuma B daļā "Stabili hlororganiskie savienojumi": a) 1. punktā "Aldrīns" svītro 2. ailes tekstu; b) 5. punktā "Endrīns" svītro 2. ailes tekstu. 2. pants Dalībvalstīs līdz 1991. gada 1. janvārim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1990. gada 7. jūnijā Komisijas vārdā — Komisijas loceklis Ray Mac Sharry [1] OV L 33, 8.2.1979., 36. lpp. [2] OV L 159, 10.6.1989., 58. lpp. --------------------------------------------------
Oficiālais Vēstnesis L 027 , 04/02/1982 Lpp. 0022 - 0023

Speciālizdevums somu valodā: Nodaļa 7 Sējums 2 Lpp. 0192

Speciālizdevums spāņu valodā: Nodaļa 07 Sējums 3 Lpp. 0038

Speciālizdevums zviedru valodā: Nodaļa 7 Sējums 2 Lpp. 0192

Speciālizdevums portugāļu valodā Nodaļa 07 Sējums 3 Lpp. 0038



Padomes Direktīva (1982. gada 19. janvāris), ar ko groza Padomes 1962. gada 23. jūlija Pirmo direktīvu par kopīgu noteikumu ieviešanu attiecībā uz dažiem kravu autopārvadājumu veidiem starp dalībvalstīm (82/50/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 75. panta 1. punktu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā ieteicams paredzēt, ka noteikti pārvadājumu veidi, kas saskaņā ar 1962. gada 23. jūlija Pirmo direktīvu [3], kurā jaunākie grozījumi izdarīti ar Direktīvu 80/79/EEK [4], ir atbrīvoti no kvotu sistēmām, būtu jāatbrīvo arī no visām atļauju sistēmām; tā kā atsevišķus cita veida pārvadājumus var atbrīvot no visām kvotu vai atļauju sistēmām, IR PIEŅĒMUSI ŠO DIREKTĪVU. 1. pants 1. "14. Jūras kuģu un lidaparātu rezerves daļu pārvadājumi. 15. Transportlīdzekļa, ko izmanto preču pārvadājumiem un kurš paredzēts, lai aizstātu transportlīdzekli, kas sabojājies dalībvalstī, kurā tas nav reģistrēts, tranzīts bez kravas un bojāto transportlīdzekli nomainījušā transportlīdzekļa turpinātais pārvadājums ar bojātajam transportlīdzeklim izsniegto atļauju. 16. Mākslas darbu un priekšmetu pārvadājumi izstādīšanai vai komerciāliem mērķiem. 17. Priekšmetu un materiālu, kas paredzēti vienīgi reklāmai vai informatīviem nolūkiem, neregulāri pārvadājumi. 18. Materiālu, rekvizītu un dzīvnieku pārvadājumi uz teātra, muzikālām vai kino izrādēm vai sporta pasākumiem, cirku, izstādēm vai gadatirgiem, kā arī no šiem pasākumiem, uz radio un televīzijas raidījumu ierakstiem vai filmu uzņemšanu un no šiem pasākumiem." 2. Padomes 1962. gada 23. jūlija Pirmās direktīvas II pielikumu groza šādi: a) pielikuma 2. punkta formulējumu aizstāj ar šādu tekstu: "2. Produktu, kas paredzēti jūras kuģu un lidaparātu krājumiem, pārvadājumi." b) pielikuma 3., 5. un 6. punktu svītro. 2. pants Dalībvalstis veic vajadzīgos pasākumus, lai ne vēlāk kā līdz 1983. gada 1. janvārim izpildītu šīs direktīvas prasības. Par to tās informē Komisiju līdz 1982. gada 1. jūlijam. 3. pants Šī direktīva ir adresēta dalībvalstīm. Briselē, 1982. gada 19. janvārī Padomes vārdā — priekšsēdētājs P. de Keersmaeker [1] OV C 327, 15.12.1980., 65. lpp. [2] OV C 138, 9.6.1981., 56. lpp. [3] OV 70, 6.8.1962., 2005./62. lpp. [4] OV L 18, 24.1.1980., 23. lpp. --------------------------------------------------
(57)

Centrālā līmeņa 14. piecgades plāni sniedz diezgan vispārīgas norādes attiecībā uz alumīnija ražošanas nozares attīstību, savukārt vietējie plāni ir daudz detalizētāki un konkrētāki un tajos ir noteikti ļoti precīzi mērķi un uzdevumi, kas aptver visus nozares attīstības aspektus. Tas, cik lielā mērā Ķīna vietējā līmenī iejaucas alumīnija ražošanas nozarē, ir redzams vietējos norāžu dokumentos. Viens šāds piemērs ir Šaņdunas provinces alumīnija ražošanas nozares attīstības 14. piecgades plāns. Plāna sākumā ir uzskaitīti 13. piecgades plāna īstenošanas laikā gūtie sasniegumi alumīnija ražošanas nozares attīstībā, ieskaitot tādu vadošo uzņēmumu izveidi, kas darbojas alumīnija nozarē: “Ir izveidota alumīnija pārstrādes “mugurkaula” uzņēmumu konstelācija, to skaitā ir Shandong Weiqiao Pioneering Group Co. Ltd (“Weiqiao”), Shandong Xin Fa Group Co. Ltd. (“Xinfa”), Shandong Nanshan Aluminium Co. Ltd. (“Nanshan”), Shandong Innovation Metal Co. Ltd. (“Chuangxin”), Longkou Conglin Aluminium Material Co. Ltd. (“Conglin”), Huajian Aluminium Industry (“Huajian”) un Shandong Sanxing Group (“Sanxing”).” Turklāt plānā ir izklāstīti vispārējie vietējās alumīnija ražošanas nozares attīstības mērķi, piemēram: “[…] pilnībā izmantot alumīnija ražošanas nozares apjomradītos ietaupījumus provincē un koncentrēties uz alumīnija dziļās pārstrādes nozares saskaņotību, efektīvi uzlabot minētās ražošanas nozares inovācijas spējas, būtiski veicināt rūpniecības ķēžu paplašināšanu, censties izveidot samērīgu alumīnija ražošanas nozares struktūru, optimizēt izvietojumu un uzlabot kvalitāti un efektivitāti, kā arī paātrināt Šaņdunas izveidi par pasaules līmeņa augstas klases alumīnija ražošanas nozares bāzi.”
PIELIKUMS

Regulas (EK) Nr. 881/2002 I pielikuma sadaļā “Fiziskās personas” pievieno šādu ierakstu:

“ABDUL REHMAN MAKKI (labas kvalitātes alias: a) Abdur Rehman Makki; b) Abdur Rahman Makki; c) Abdul Rahman Makki; d) Hafiz Abdul Rahman Makki; e) Hafiz Abdul Rehman Makki; f) Hafiz Abdul Rehman). Dzimšanas datums: 10.12.1954. Dzimšanas vieta: Bahawalpur, Punjab province, Pakistāna. Valstspiederība: Pakistānas. Pases Nr. a) CG9153881 (Pakistānas pase, izdota 2.11.2007.; b) A5199819 (Pakistānas pase). Valsts identifikācijas Nr. a) 6110111883885 (Pakistāna); b) 34454009709 (Pakistāna). Adrese: Tayyiba Markaz, Muridke, Punjab province, Pakistāna. Cita informācija: LASHKAR-E-TAYYIBA (LET) emīra vietnieks/vadītājs, pazīstams arī kā JAMAAT-UD-DAWA (JUD) un politisko lietu vadītājs Wing JUD/LET. Bija arī LET ārējo attiecību departamenta vadītājs un Shura (valdošās struktūras) loceklis. JUD/LET vadītāja Hafiz Muhammad Saeed svainis.Tēva vārds ir Hafiz Abdullah Bahwalpuri. Regulas 7.d panta 2. punkta i) apakšpunktā minētais paziņošanas datums: 16.1.2023.”
d)

nodrošina, ka to atļauju saņēmušajiem zvejas kuģiem nav NNN zvejas darbību vēstures vai – ja kuģim ir šāda vēsture – jaunais īpašnieks ir sniedzis pietiekamus pierādījumus par to, ka: — iepriekšējiem īpašniekiem un operatoriem nav juridisku, labumgūšanas vai finansiālu interešu saistībā ar minēto kuģi vai šādas kontroles pār to, — NNN zvejas incidentā iesaistītās puses ir oficiāli atrisinājušas šo jautājumu un sankcijas ir tikušas izpildītas, un — ņemot vērā visus relevantos faktus, to zvejas palīgkuģi nav iesaistījušies NNN zvejā un nav ar to saistīti;
(4)

Ar Nolīgumu vēstuļu apmaiņas formā starp Eiropas Kopienu un Norvēģijas Karalisti par divpusējā Brīvās tirdzniecības nolīguma starp Eiropas Ekonomikas kopienu un Norvēģijas Karalisti Protokolu Nr. 2 (6) (“Nolīgums vēstuļu apmaiņas formā”) uz laiku aptur beznodokļu režīmu, ko saskaņā ar Protokolu Nr. 2 piemēro precēm, kuras klasificētas ar KN kodiem 2202 10 00 (ūdeņi, ieskaitot minerālūdeņus un gāzētos ūdeņus, ar cukura vai citu saldinātāju piedevu vai aromatizēti) un ex 2202 90 10 (citi bezalkoholiskie dzērieni, kas satur cukuru) (aizstāts ar KN kodu 2202 10 00), ex 2202 91 00 un ex 2202 99. Saskaņā ar Nolīgumu vēstuļu apmaiņas formā tādu minēto preču beznodokļu imports, kuru izcelsme ir Norvēģijā, ir atļauts vienīgi beznodokļu kvotas robežās. Par importu, kas minēto beznodokļu kvotu pārsniedz, ir jāmaksā nodoklis.
iv)

apraksts par pieteikuma iesniedzējas kredītiestādes IT infrastruktūru, tostarp par izmantotajām vai izmantojamajām sistēmām, tās uzņemšanas kārtību, tās IT funkcijas organizāciju, IT struktūru, IT stratēģiju un IT pārvaldību, IT drošības politikām un procedūrām un jebkādām sistēmām un kontrolēm, kas ieviestas vai jāievieš tiešsaistes banku pakalpojumu sniegšanai.
(3)

Regulas (ES) 2020/1503 20. panta 1. punktā ir noteikts, ka kolektīvās finansēšanas pakalpojumu sniedzējiem, kas sniedz kolektīvās finansēšanas pakalpojumus, kuri ietver aizdevumu piešķiršanas atvieglošanu, ik gadu ir jāpublisko viņu kolektīvās finansēšanas platformā piedāvāto kolektīvās finansēšanas projektu saistību neizpildes rādītāji par vismaz iepriekšējiem 36 mēnešiem un četru mēnešu laikā pēc katra finanšu gada beigām jāpublicē paziņojums par rezultātiem, norādot paredzamo un faktisko saistību neizpildes rādītāju visiem aizdevumiem, kuru piešķiršanu tie ir atvieglojuši. Lai nodrošinātu, ka ieguldītājiem un potenciālajiem ieguldītājiem piekļuve informācijai par kolektīvās finansēšanas platformā piedāvāto aizdevumu riska un ienesīguma rādītājiem ir ar līdzīgiem laika posmiem, ir jānodrošina atbilstība Eiropas Parlamenta un Padomes Regulas (ES) Nr. 575/2013 (2) 180. panta 1. punkta a) apakšpunktam un saistību neizpildes rādītāju aprēķināšanai jāizmanto viena gada saistību neizpildes rādītāji. Viena gada saistību neizpildes rādītāji atspoguļo to aizdevumu daļu, kuru statuss vismaz reizi viena gada novērošanas periodā mainās no aizdevumiem, kuriem nav iestājusies saistību neizpilde, uz aizdevumiem ar saistību neizpildi. Tādējādi paredzamajam saistību neizpildes rādītājam būtu jākalpo par to aizdevumu daļas aplēsi, kuriem nav iestājusies saistību neizpilde un kuru saistību neizpildes iestāšanās ir paredzama viena gada novērošanas periodā. Līdz ar to, lai šāda paredzamā saistību neizpildes rādītāja aplēse balstītos uz faktisko saistību neizpildes rādītāju, faktiskā saistību neizpildes rādītāja aprēķins būtu jāattiecina tikai uz aizdevumiem, kuriem viena gada novērošanas perioda sākumā nav saistību neizpildes statusa. Lai nodrošinātu saistību neizpildes rādītāju salīdzināmu un taisnīgu atspoguļojumu, gada saistību neizpildes rādītāju aprēķināšanai nebūtu jāpiemēro svēruma shēma (uz aizdevumiem balstīts aprēķins). Tādējādi, lai izvairītos no tā, ka dažiem aizdevumiem šādā aprēķinā tiek piešķirts lielāks pārsvars, saistību neizpildes rādītāju aprēķināšanai nebūtu jāizmanto aizdevumu naudas summa. Ja pastāv neobjektivitāte īstermiņa aizdevumu dēļ, kolektīvās finansēšanas pakalpojumu sniedzējiem, kas sniedz kolektīvās finansēšanas pakalpojumus, kuri ietver aizdevumu piešķiršanas atvieglošanu, būtu jākoriģē saistību neizpildes rādītāja aprēķins. Lai nodrošinātu, ka ieguldītājiem ir pieejams saistību neizpildes rādītāju taisnīgs atspoguļojums, kolektīvās finansēšanas pakalpojumu sniedzējiem, kas sniedz kolektīvās finansēšanas pakalpojumus, kuri ietver aizdevumu piešķiršanas atvieglošanu, nebūtu jāmanipulē vai nepareizi jāatspoguļo saistību neizpildes rādītāji, kas publicēti saskaņā ar Regulas (ES) 2020/1503 20. panta 2. punktu.
Drošības prasību apzīmējumi

Medicīniska padoma nepieciešamības gadījumā attiecīgā informācija ir norādīta uz iepakojuma vai etiķetes. Sargāt no bērniem. Sargāt no karstuma, karstām virsmām, dzirkstelēm, atklātas uguns un citiem aizdegšanās avotiem. – Nesmēķēt. Tvertni stingri noslēgt. Izvairīties ieelpot izgarojumus. Izvairīties ieelpot smidzinājumu. Izmantot tikai ārā vai labi vēdināmās telpās. IEKĻŪSTOT ACĪS: Uzmanīgi skalot ar ūdeni vairākas minūtes. Izņemiet kontaktlēcas, ja tās ir ievietotas un to ir viegli izdarīt. Turpiniet skalot. Sazinieties ar SAINDĒŠANĀS INFORMĀCIJAS CENTRU / ārstu, ja jums ir slikta pašsajūta. Ja acu iekaisums nepāriet: Lūdziet palīdzību mediķiem. Glabāt labi vēdināmā vietā. Turēt vēsumā. Glabāt slēgtā veidā. Atbrīvoties no satura saskaņā ar vietējiem noteikumiem. Atbrīvoties no tvertnes saskaņā ar vietējiem noteikumiem.
(247)

Komisija nepiekrita šim apgalvojumam. Kaitējuma noteikšana ietver Savienības ražošanas nozares stāvokļa pārbaudi neatkarīgi no kaitējuma cēloņa. Komisija konstatēja, ka ražošanas nozarei nebija nodarīts būtisks kaitējums, tāpēc nebija atbilstoši novērtēt (neesoša) kaitējuma cēloni. Tā kā kaitējuma nebija, imports no Japānas, protams, nebija būtisks, lai noteiktu kaitējuma atkārtošanās iespējamību, ja importam no ĶTR noteiktie pasākumi zaudētu spēku. Jānorāda arī, ka šķita, ka imports no Japānas ir aizstājis importu no ĶTR, uz ko attiecas spēkā esošie pasākumi. Ja pasākumi zaudētu spēku, importu no Japānas, domājams, aizstātu imports no ĶTR par zemākām cenām. Tāpēc šis apgalvojums tika noraidīts.
(30)

Lai izvairītos no tā, ka būtiski tiek ietekmēta projekta sākotnējā paredzamā rentabilitāte, tirgus ieņēmumu griesti būtu jānosaka nevis kopējiem ražošanas ieņēmumiem (tostarp citiem potenciāliem ieņēmumu avotiem, piemēram, regulētai piemaksai), bet gan tirgus ieņēmumiem. Neatkarīgi no elektroenerģijas tirdzniecības līguma veida tirgus ieņēmumu griesti būtu jāpiemēro tikai realizētajiem tirgus ieņēmumiem. Tas ir nepieciešams, lai neradītu kaitējumu ražotājiem, kuri faktiski negūst labumu no pašreizējām augstajām elektroenerģijas cenām, jo elektroenerģijas vairumtirgū ir veikuši savu ieņēmumu riska ierobežošanas darījumus, lai nodrošinātos pret svārstībām. Tādējādi, ciktāl esošās vai turpmākās līgumsaistības (piemēram, atjaunīgo energoresursu elektroenerģijas pirkuma līgumi un cita veida elektroenerģijas pirkuma līgumi vai nākotnes riska ierobežošanas darījumi) rada tirgus ieņēmumus no elektroenerģijas ražošanas līdz tirgus ieņēmumu griestu līmenim, šādi ieņēmumi šai regulai nebūtu jāskar. Tāpēc pasākumam, ar ko ievieš tirgus ieņēmumu griestus, nevajadzētu atturēt tirgus dalībniekus no šādu līgumsaistību uzņemšanās.
Izstrādājums (tā sauktais piknika paklājs), kura izmēri ir aptuveni 200 cm x 150 cm un kurš ir izgatavots no adītas tekstildrānas (no sintētiskajām šķiedrām) divās kārtās, no kurām viena vienā pusē ir laminēta ar plastmasas loksni. Abas tekstildrānas kārtas ir savienotas, visas četras izstrādājuma malas apvīlējot ar nelielu austu tekstilmateriāla lenti. Laminētā kārta nodrošina aizsardzību pret mitrumu un netīrumiem no zemes, taču tā nav ūdensnecaurlaidīga. Sarullētu izstrādājumu var nostiprināt ar piestiprinātu adītas tekstildrānas atloku, kam ir Velcro aizdares sistēma, un to var nēsāt, izmantojot pie atloka piestiprinātu rokturi (tekstilmateriāla sloksni). (Sk. attēlu) (*1).

6306 90 00
(8)

Pēc attiecīgajam ražojumam piemērojamo pasākumu noteikšanas ir notikušas pārmaiņas tirdzniecības modelī, kas ietver eksportu no Indonēzijas un Turcijas uz Savienību. Pieprasījumā sniegtie dati liecināja par tirdzniecības modeļa būtiskām pārmaiņām, kas ietver nerūsējošā tērauda plātņu, kuras ir galvenais izejmateriāls izmeklējamā ražojuma ražošanai, ievērojamu eksporta pieaugumu no Indonēzijas uz Turciju un ievērojamu izmeklējamā ražojuma eksporta pieaugumu no Turcijas uz Savienību.
Irānas Izlūkošanas un drošības ministrijas Iekšējās drošības departaments ( Directorate for Internal Security of the Iranian Ministry for Intelligence and Security ).